Aktivnosti na Projektu „Stablo nade“ (20. listopada 2023.)

Nositeljice Projekta „Stablo nade“ su profesorica kemije i biologije, Suzana Ćosić i stručna suradnica knjižničarka, Ankica Džolan.

U petak, 20. listopada 2023. godine su učenici 1. a razreda sa profesoricama, S. Ćosić i A. Džolan oplijevili biljke, okopali ih te pognojili supstratom konjskog gnojiva. Učenici su bili vrlo zadovoljni što su uključeni u izvanškolske aktivnosti u školskom dvorištu. U početku je bila prisutna mala „zadrška“, ali ubrzo su se počeli uključivati svi učenici. Svatko je obavio jedan dio posla. Naravno, dio vesele atmosfere možete pogledati na fotografijama.

A sad nekoliko riječi o Projektu „Stablo nade“.

U Projekt smo se uključili u 9. mjesecu 2022. godine na poticaj školske pedagoginje Antonele Srage. Zamisao Projekta je da svaki od pet prvih razreda zasadi voćku po izboru, da ju prati kako raste te da na kraju 4. razreda uberu i prve plodove.

Najprije smo kupili sadnice u Vrtnom centru „Fragaria“, a nakon toga smo u školskom dvorištu zasadili voćke.

 Budući nitko od uključenih u Projekt nije znao puno o sadnji voćaka, već pri kupnji su se pojavili prvi problemi. Djelatnci „Fragarie“ su nam dali korisne savjete. Savjetovali su nam da, ukoliko u blizini nemamo sadnicu npr. šljive ne možemo kupiti jednu šljivu nego dvije zbog međusobnog oprašivanja. Također, voćke moramo saditi u iskopane rupe dubine 50 cm, a širine 60 cm te na dno svake rupe najprije ide sloj gnojiva.

Tako smo na kraju kupili i zasadili: šljivu-bistricu, trešnju-hrušt, krušku-viljamovku, jabuku-jonagold i marelicu.

U 6. mjesecu 2023. godine smo postavili ogradu kako bismo zaštitili sadnice. Pratili smo njihov rast. Na većini sadnica su se pojavili lijepi, nježni listići i izdanci. Međutim, na šljivama nije bilo nikakvih listića niti izdanka. Stoga smo se obratili Vrtnom centru „Fragaria“ za pomoć i savjet. Preporučili su nam da vrtnim škarama odrežemo stabalca pri vrhu jer će ih to „stimulirati“ i potaknuti na rast. Također su nam savjetovali okopavanje i gnojidbu svih sadnica.

Stoga smo se okupili 20. listopada 2023. i okopali i pognojili sadnice. U radovima su nam se pridružili: ravnatelj, Bernard Iličić, profesor EGP, Domagoj Puljić i školska pedagoginja, Ivona Šoljić.

Ovom prilikom, zahvaljujem Ravnatelju na financijskoj pomoći pri kupnji sadnica i oruđa za rad, ostalim kolegama na podršci!